2000/551/EY: Komission päätös, tehty 15 päivänä syyskuuta 2000, eräistä Länsi-Niilin virustaudin saastuttamista Amerikan yhdysvaltojen osista tulevia hevoseläimiä koskevista suojatoimenpiteistä (tiedoksiannettu numerolla K(2000) 2711) (ETA:n kannalta merkityksellinen teksti)



Virallinen lehti nro L 234 , 16/09/2000 s. 0046 - 0047



Komission päätös, tehty 15 päivänä syyskuuta 2000, eräistä Länsi-Niilin virustaudin saastuttamista Amerikan yhdysvaltojen osista tulevia hevoseläimiä koskevista suojatoimenpiteistä (tiedoksiannettu numerolla K(2000) 2711) (ETA:n kannalta merkityksellinen teksti) (2000/551/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkärintarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 1 kohdan, sekä katsoo seuraavaa: (1) Kesäkuun 26 päivänä 1990 annetussa neuvoston direktiivissä 90/426/ETY säädetään eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta(3). (2) Eräissä Amerikan yhdysvaltojen osavaltioissa on hevosissa todettu Länsi-Niilin virustautia, ei-tarttuvaa vektorihyönteisten levittämää virustautia, johon liittyy enkefaliitin kliinisiä merkkejä. (3) Tämä tauti voi aiheuttaa vaaran ihmisille ja hevoseläimille. (4) Komission olisi toteutettava Amerikan yhdysvaltojen saastuneista osista tulevia hevoseläimiä koskevia väliaikaisia suojatoimenpiteitä siihen asti, kun pysyvä eläinlääkintäkomitea on pitänyt kokouksen, ON TEHNYT TÄMÄN PÄÄTÖKSEN: 1 artikla 1. Neuvoston direktiivissä 90/426/ETY vaaditun eläintautitodistuksen lisäksi tämän päätöksen liitteessä I määritellyiltä Amerikan yhdysvaltojen alueilta tulevien rekisteröityjen hevosten tilapäisessä tuonnissa ja niiden jälleentuonnissa tilapäisen maastaviennin jälkeen sekä hevoseläinten tuonnissa ja kauttakulussa vaaditaan, että jokaisen hevoseläimen mukana on tämän päätöksen liitteessä II olevan mallin mukainen, asianmukaisesti täytetty ja Yhdysvaltojen toimivaltaisten eläinlääkinnällisten keskusviranomaisten allekirjoittama lisätodistus. 2. Edellä olevan 1 kohdan säännöksiä ei sovelleta silloin, kun hevoseläimet tulevat liitteessä I määriteltyjen alueiden ulkopuolelle ja niiden läpikuljetus tapahtuu valtateitä pitkin liitteessä I määriteltyjen alueiden läpi pysähtymättä suoraan liitteessä I määritellyllä alueella sijaitsevalle lentokentälle, josta ne kuljetetaan lentoteitse edelleen yhteisöön. Läpikulun ja uudelleenlastauksen yhteydessä on toteutettava asianmukaisia toimenpiteitä hevoseläinten suojelemiseksi vektorihyönteisiltä. 2 artikla Jäsenvaltioiden on muutettava Amerikan yhdysvaltoihin soveltamansa toimenpiteet tämän päätöksen mukaisiksi. Niiden on ilmoitettava niistä komissiolle. 3 artikla Tätä päätöstä sovelletaan 31 päivään lokakuuta 2000. 4 artikla Tämä päätös on osoitettu kaikille jäsenvaltioille. Tehty Brysselissä 15 päivänä syyskuuta 2000. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 149. (3) EYVL L 224, 18.8.1990, s. 42. LIITE I Seuraavat Amerikan yhdysvaltojen osavaltiot: - New York, myös New York City - New Jersey - Massachusetts - Connecticut - Rhode Island. LIITE II >PIC FILE= "L_2000234FI.004703.EPS">